section_heading: Enigmatski opis
paragraph_text: Sastavljao je križaljke, rebuse, kvadrate, brojčanice, posjetnice i druge zagonetke te skupljao palindrome (posebno mu je bila draga račja rečenica "Udovica baci vodu!") te troslovne i četveroslovne riječi, koje su tada objavljivane u osječkoj "Zagonetki". U 42. broju "Zagonetke" iz 1954. godine objavljena je njegova križaljka na naslovnoj stranici.